Olavsklosteret i Tønsberg ble grunnlagt i 1191 eller kort tid før. Klosteret hørte til byens mektigste institusjoner i middelalderen. I 1532, fire år før reformasjonen ble innført, ble klosteret kongens eie, og kong Frederik I av Danmark og Norge ga det til den dansk-norske adelsmannen Erik Ugerup (1500–1571). En bybrann ødela klosterets bygninger i 1536. Klosterets store jordegods ble senere kjernen i den adelige eiendommen Jarlsberg Hovedgård.